《婴桃瓦当歌》
清代·钮树玉

婴桃转舍最后出，甘泉平乐纷流传。懈予昔箸新附考，谬以含鸟笺青编。

婴之为义乃言小，当春特荐登豆笾。木旁增益起后世，转使正义生缠牵。

陈君一跋特明畅，扫除异说归真诠。斲冰积雪临岁杪，故乡景物偏流连。

灵威大文不可见，韩陵片石频磨研。古来篆籀日漫漶，赖有金石余雕镌。

幸矣斯器藏大雅，岂令过目同云烟。

作者简介：（1760—1828）江苏吴县人，字蓝田，晚字迎石。笃志好古，不为科举之业，精研文字声音训诂，著《说文新附考》、《说文解字校录》、《段氏说文注订》。